Victoria Beckhamin uusi mallisto on täyttä dramatiikkaa – katso - MTVuutiset.fi
Victoria Beckhamin uusi mallisto on täyttä dramatiikkaa – katso
Victoria Beckhamin uusin mallisto esiteltiin New Yorkin muotiviikoilla. Getty Images
Julkaistu 11.09.2013 20:53
New Yorkin muotiviikoilla ollaan viime päivinä ihasteltu tulevan kevään muotia. Esimakua kevään 2014 dramaattisista väreistä saatiin myös Victoria Beckhamin tuoreesta mallistosta, joka oli mustan ja valkoisen värin leikkiä – pinkillä piristettynä.
Muotisuunnittelija ja entinen Spice Girls -tähti Victoria Beckhamin, 39, New Yorkin muotiviikoilla esitelty uusin mallisto rakentui dramaattisista mustista ja valkoisista asukokonaisuuksista. Mallistoon ulottuvuutta toivat muutamat harmaat ja pinkit asukokonaisuudet.
Musta taipuu moneksi
Beckhamin mallistossa nähtiin useita kokomustia asukokonaisuuksia, jotka todistivat, että yksivärisissäkin asuissa voi tulevana keväänä olla yllättävän paljon näyttäviä yksityiskohtia. Erilaiset materiaalit näyttäytyivät Beckhamin suunnittelemissa yksivärisissä asukokonaisuuksissa edukseen.
Kiiltävien ja mattapintaisten materiaalien yhdistelmä luo mielenkiintoisen kokonaisuuden.
Läpikuultavat kankaat ja harsot ovat nousseet muotimaailmassa pitkäkestoiseksi trendiksi.
Kokovalkoisen asun ei tarvitse olla kliininen
Beckhamin kevään 2013 mallistossa nähtiin myös useampia kokovalkoisia asukokonaisuuksia. Valkoisen eri sävyillä leikittely voi useiden harhaluulojen sijaan luoda herkän asukokonaisuuden, joka on kaukana kliinisestä.
Harsomainen yläosa tuo kokovalkoiseen asuun mielenkiintoa.
Beiget kolmiokuviot ovat näyttävä lisä valkoiseen asuun.
Mustavalkoisesta asusta ei voimaa puutu
Niinkin yksinkertainen yhdistelmä kuin mustavalkoinen on yksi dramaattisimmista värikombinaatioista, mitä keksiä saattaa. Beckham oli käyttänyt tätä tietoa taidokkaasti hyväkseen suunnitellessaan uusinta mallistoaan: lavalla nähtiin paljon mustan ja valkoisen leikkiä.
Musta on usein päävärinä mustavalkoisissa asukokonaisuuksissa.
Myös valkoinen toimii tulevana keväänä mustavalkoisen asun päävärinä.
Trendikäs harmaa pitää pintansa
Viime aikoina erityisen suosituiksi nousseet harmaan eri sävyt pitävät pintansa myös osana Victoria Beckhamin dramaattista vaatemallistoa. Suunnittelija yhdisti etenkin raikasta valkoista harmaan rinnalle.
Harmaa pitää pintansa trendirintamalla.
Valkoiset yksityiskohdat piristävät harmaata väriä.
Pilkahdus tyttömäistä pinkkiä piristää
Sekä vaaleanpunaisessa että kirkkaanpunaisessa itsekin viihtyvänä suunnittelijana tunnettu Beckham oli piristänyt tuoretta vaatemallistoaan pinkein ja burgundinpunaisin yksityiskohdin. Näyttävä väri oli miellyttävä piristysruiske mustan, valkoisen ja harmaan dramaattisen voittokulun päätteeksi.
Pinkissä mekossa toistuivat mallistosta tutut vaaleat kolmiokuviot.
Myös burgundinpunainen löysi tiensä Victoria Beckhamin vaatemallistoon.